Sjećanje

Kakva divna slučajnost! Poznanstvo iz osnovne škole, preko učiteljskog obrazovanja, završava na zajedničkom zadatku. Dolazak iz učiteljske škole s pino spoznaja I pedagoškog znanja ukazat će nam nove ciljeve života prema kojima će nas voditi novi način povezivanja s nepoznatom sredinom, s novim izazovima…

Imala sam tada 19 godina, a preda mnom velika odgovornost. Radost nam je pružao mali pas Džoni kojega smo dobile da nas zabvlja i čuva.

Pred sam početak nastave došao je u školu Donji Mosti inspektor NOK-a Bjelovar drug Ivan Sušec I donio Rješenje o imenovanju učitelja Stanka Drage za upravitelja ove novoimenovane osmogodišnje narodne škole o čemu svjedoći I Glavni imenik od 1.9.1955./56.. god. No učitelj Drago Stanko dobiva poziv za odsluženje vojnog roka I već 1. listopada imenovana sam upraviteljicom ove narodne osmogodišnje škole. Treba napomenuti da je tada škola u Donjim Mostima imala, koliko se sjećam nakon šezdeset godina, oko 270 učenika, a polazili su je učenici uz nekoliko sela: Gornji Mosti, Srednji Mosti, Donji Mosti, Gornje Zdjelice, Poljančani i Javorovac.

U školu 1956. dolazi učitelj Mirko Novosel, a ubrzo iste godine I učiteljica Marija Došen koja se smjestila u blizini škole u obitelji Hoić, te učiteljica Marija Lovriša kod obitelji Lovreković u Donjim Mostima.

Mislim da je ovaj mali broj prosvjetnih djelatnika uspio naći zajednički jezik kao I cilj u životu ovih učenika I ove škole. Radili smo s radišću, radovali se dobru djelu I uspjehu.

Bili smo svjesni da u životu postižu uspjeh oni koji stanu na svoje noge I traže prilike koje im odgovaraju, a ako ih ne nađu, sami ih stvaraju. Nije bilo lako organizirati rad u nižim I višim razredima s tako malim brojem prosvjetnih djelatnika. Evo samo jedan primjer kako je šk. God . 1955./ 56. radila učiteljica Edita Jembrih: u prijpodnevnoj smjeni predavala je 5. I 6. raz. Povijest, zemljopis, rućni rad I slobodne aktivnosti sa 55 učenika, a poslijepodne radila je u kombiniranom odjeljenju 2. I 4. razreda sa 41 učenikom…

Škola je otvorila vrata selu, postala je okupljalište mladeži. Rad s njima dogaao se navečer uz petrolejsku lampu jer struje još nije bilo u Donjim Mostima. Kulturno- prosvjetni I društveni rad je “ na visini”. Radimo I u organizaciji SSRN, ogranak Seljčka sloga – Tečaj CK s omladinom, čak radimo I nedjeljom jer su mladi tada slobodniji.

Pripremamo školske priredbe, a dobivenim smo novcem za tamburaški orkestar nabavili instrumente, koje smo dali raditi u Križevcima kod poznatog majstora Levaka. Orkestar je vodio gospodin Ivan Blažeković( Pičola), tadašnji orguljaš u seoskoj crkvi sv. Benedikta, s kojom , nažalost, nismo smjeli surađivati. To nam je teško palo jer nismo bili ateisti. Počele su s radom grupe učenika prema sklonostima djelatnika: folklorna, dramska, pjevački zbor, ritmka. Nicale su ideje I donosile plod koji nam je bio iznimno drag. Izvanrazredne akcije oduševljavale su učenike: skupljali smo žir koji je otkupljivala Šumarija Bjelovar; skupljali smo puževe poslije obilnijih kiša I prodavali ih Seljačkoj zadruzi; obrađivali smo poprilično veliki školski vrt i voćnjak ( pozvani stručnjaci učili su nas cijepiti voćke). Već 1956./57. god. Očela je raditi školska kuhinja u koju je stizao sir čak iz Amerike, a svaki dan dovozio se svježi kruh iz poznate pekare Kapela. Bila je tu I naša “ desna ruka”, spremačica I odvornica, spretna I marljiva kuharica Milka Cvrtila.

Ne smijem zaboraviti ni nesebičan rad Školskog odbora čiji članovi brinu o životu škole I sela I osječaju sve poteškoće navedenih prosvjetnih djelatnika. U školi stari trošni stan preuređuju u učionicu, a ostali djelatnici stanuju u selu. Čvrsto smo vjerovali u svoje snage, našu maldost I poletnost I uzdali se da naši ciljevi, dogovori I sloga neće biti uzaludni. Selo, a posebno mladež, bili su često uz nas uz svirku I pjesmu. Bio je tu I naš kolega Ivica Crnjak, žitelj čija je roditeljska kuća bila uz školu pa je kod nas u školi obavio I školsku praksu, a bili su tu I drugi mještani. Kupili smo bicikle da možemo otići u kino u Novigrad ili Kapelu, što ni po neasfaltiranoj cesti nije bio problem. Automobile jedba da smo I vidjeli, tek tjedno pred trgovinom ili velikim mlinom. Autobusna linija D. Mosti – Bjelovarodržavala se jednom dnevno. A onda jednog dana, točnije 30.svibnja 1958. godine, radosti ovoga kraja bile su velike. Selo je dobilo struju. Prosvijetlili smo! Tu radost sela I ljudi teško je opisati…

Kolegica Marija Lovroša odlazi jer joj je suprug dobio premještaj u Sirač. Kolegica Marija Došen u međuvremenu se udala I postala Bjelobrk te otišla u Novi Sad, kolega Mirko Novosel otišao je u Kapelu, kolegica Edita Jembrih odlazi u Koprivnicu jer se udala za čovjeka koji nam je u selo donio struju, a ja, Blanka Špoljarić, dobivam nove kolege, bračni par Josipa I Mariju Suknajić.

Bila je to 1960. I peta godina moga učiteljevanja u Donjim Mostima, a I zadnja, jer sam tada bila već na kraju svog studija u Višoj pedagoškoj školi u Zagrebu. Dobila sam radno mjesto u I. Osnovnoj školi, gdje sam dočekala i umirovljenje.

Naučile smo I shvatile još u školi da je upornost prva čovjekova vrlina I da je učitelj dostojan tog imena kada uspije probuditi u svojih učenika, ali I roditelja, duh slobodnog mišljenja I osjećaj osobne odgovornosti. Naučili su nas da život učitelja mora biti učeniku “ ogledalo”.

Blanka Špoljarić Marušić